open-index/open-wikipedia-markdown huggingface dataset:
יחסי ארצות הברית – הונגריה

יחסי **[[ארצות הברית]]**–**[[הונגריה]]**, הם היחסים הדו-צדדיים בין שתי המדינות. על פי דו"ח המנהיגות העולמית של ארצות הברית לשנת 2012, 38% מההונגרים מרוצים מההנהגה האמריקנית, כאשר 20% אינם מסכימים ו-42% אינם בטוחים.

## היסטוריה
עד לאחר מלחמת העולם הראשונה הייתה הונגריה חלק מהאימפריה האוסטרו-הונגרית, והיחסים הדיפלומטיים של ארצות הברית עם הונגריה נערכו באמצעות שגריר ארצות הברית לאוסטריה בווינה. לאחר פירוק האימפריה האוסטרו-הונגרית בעקבות התבוסה במלחמת העולם הראשונה, כוננו הונגריה וארצות הברית יחסים בילטרליים באמצעות צירות בבודפשט שהוקמה בשנת 1921, והשגריר האמריקני הראשון בהונגריה (תיאודור ברנטאנו) מונה ב-10 בפברואר 1922.

עם פרוץ מלחמת העולם השנייה הדרדרו היחסים בין המדינות, וב-11 בדצמבר 1941 נותקו היחסים בין המדינות בעקבות הכרזת המלחמה בין ארצות הברית לגרמניה הנאצית, וב-13 בדצמבר הכריזה הונגריה מלחמה על ארצות הברית. לאחר המלחמה חודשו היחסים בין המדינות, ובדצמבר 1945 נפתחה מחדש שגרירות ארצות הברית בבודפשט.

לאחר ההשתלטות הקומוניסטית על הונגריה בשנים 1947–1948, היחסים עם הונגריה הלכו והתדרדרו על ידי הלאמת רכוש פרטי של אזרחים אמריקנים, וטיפול בלתי מקובל בהם, כמו גם הגבלות על פעולות הצירות האמריקנית. לאחר דיכוי המרד ההונגרי בשנת 1956 התדרדרו עוד יותר היחסים, אולם, בשנת 1966 נחנך עידן של שיפור היחסים, ובשנת 1972 נחתם כנס קונסולרי שנועד לספק הגנה קונסולרית לאזרחי ארצות הברית בהונגריה.

בשנת 1973 הושג הסכם דו-צדדי במסגרתו יישבה הונגריה את הטענות הלאומיות של אזרחי ארצות הברית. ב-6 בינואר 1978 החזירה ארצות הברית את הכתר הקדוש של הונגריה, אשר נשמר על ידי ארצות הברית מאז תום מלחמת העולם השנייה, והאירוע הזה סימל את תחילת היחסים המצוינים בין שתי המדינות. הסכם סחר דו-צדדי בין המדינות נחתם בשנת 1978, והורחבו חילופי התרבות והמדעים. כשהונגריה החלה להתרחק מהגוש הסובייטי, ארצות הברית הציעה סיוע ומומחיות כדי לסייע בהקמת חוקה, מערכת פוליטית דמוקרטית ותוכנית לשוק וכלכלה חופשית.

בין השנים 1989–1993, חוק התמיכה בדמוקרטיות במזרח אירופה (SEED) סיפק יותר מ-136 מיליון דולר עבור ארגון הכלכלה מחדש ופיתוח של המגזר הפרטי. הקרן ההונגרית-אמריקנית לארגונים הציעה הלוואות, הון עצמי וסיוע טכני לקידום הפיתוח של המגזר הפרטי. ממשלת ארצות הברית סיפקה סיוע כספי ומומחים לפיתוח מוסדות מודרניים ומערביים בתחומי מדיניות רבים, כולל ביטחון לאומי, אכיפת חוק, תקשורת חופשית, תקנות איכות הסביבה, חינוך וטיפול רפואי. להשקעה האמריקנית הישירה יש השפעה ישירה וחיובית על הכלכלה ההונגרית ועל המשך היחסים הדו-צדדיים הטובים. כאשר הונגריה הצטרפה לנאט"ו באפריל 1999, היא הפכה לבעלת ברית רשמית של ארצות הברית. מהלך זה נתמך באופן עקבי על ידי הקהילה ההונגרית-אמריקאית, המונה 1.5 מיליון איש. ממשלת ארצות הברית תמכה בהצטרפות הונגריה לאיחוד האירופי בשנת 2004, וממשיכה לעבוד עם הונגריה כשותפה מוערכת ביחסים הטרנס-אטלנטיים. בשנת 2008 הצטרפה הונגריה לתוכנית ויתור על ויזה.

## יחסים דיפלומטיים
ארצות הברית מחזיקה בהונגריה שגרירות בבודפשט. מאידך, הונגריה מחזיקה בארצות הברית שגרירות בוושינגטון די. סי. ו-17 קונסוליות בבוסטון, שיקגו, קליבלנד, דנוור, הונולולו, יוסטון, לוס אנג'לס, מיאמי, מיניאפוליס, ניו אורלינס, ניו יורק, סקרמנטו, סולט לייק סיטי, סן פרנסיסקו, סיאטל, סנט לואיס וטמפה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מפלגת הנשים הלאומית הטורקית

**מפלגת הנשים הלאומית הטורקית** (בטורקית: **Türkiye Ulusal Kadınlar Partisi** ובראשי תיבות **TUKP**) הייתה מפלגה טורקית שהייתה פעילה בין השנים 1972 ל-1980. המפלגה נוסדה ב-17 בנובמבר 1972 על ידי מיבֶּגֵ'ל גֶקטוּנָה (Mübeccel Göktuna) באיסטנבול. בשנת השבעים ההשתתפות של נשים בפוליטיקה הטורקית הייתה נמוכה מאוד. למשל, בבחירות ב-1969 היו רק חמש חברות פרלמנט מתוך 450 מושבים בבית התחתון של הפרלמנט. מטרת המפלגה הייתה להגדיל את השתתפותן של נשים בפוליטיקה.

המפלגה התמודדה עם מחסומים משפטיים. על מנת להשתתף בבחירות, היה עליה להקים 15 סניפים במחוזות שונים בטורקיה. המפלגה לא הצליחה לעמוד ביעד זה. אולם, לפני שהנציגות התמודדו עם דרישות החוק, הופסקה הפעילות הפרלמנטרית בטורקיה כתוצאה מההפיכה הצבאית השלישית ב-1980 שהוביל קנן אוורן. ב-16 בספטמבר 1981 המפלגה נסגרה (כמו כל שאר המפלגות) על ידי השלטון הצבאי, אך שלא כמו מפלגות אחרות, היא לא חזרה לפעול עם חזרת השלטון הדמוקרטי למדינה ב-1983.

בחודש יוני 2014, פעילות לזכויות נשים (בראשות בנאל יזגאן) הגישו עתירה למשרד הפנים בבקשה להקים מפלגת נשים חדשה, מפלגת הנשים (*Kadın Partisi*) ולרשמה כמפלגה פוליטית.

## הערות שוליים

קטגוריה:טורקיה: מפלגות
קטגוריה:מפלגות פמיניסטיות
קטגוריה:נשים בטורקיה
קטגוריה:מפלגות שהוקמו ב-1972
משטרת פינלנד

שמאל|ממוזער|ניידת משטרה פינית עם לוחיות רישוי המקדמות את מספר החירום האירופי המשותף 1-1-2
שמאל|ממוזער|סירת סיור של משטרת הלסינקי.
שמאל|ממוזער|אופנוע משטרה פיני.
שמאל|ממוזער|פרש משטרה פיני.
שמאל|ממוזער|ניידת משטרה פינית.
**משטרת פינלנד** (בפינית: **Suomen Poliisi**, בשוודית: **Polisen**) היא גוף משטרה עיקרי המהווה רשות ממשלתית לאכיפת החוק בפינלנד. משטרת פינלנד כפופה למשרד הפנים וכוללת את מועצת המשטרה הלאומית (בפינית: Poliisihallitus, בשוודית: Polisstyrelsen), שתי יחידות שיטור לאומיות ו־11 תחנות משטרה מקומיות.

ב־1 באוקטובר 2003, חוק הסדר הציבורי נכנס לתוקף ובמסגרתו עוגנו סדרי חוק ותקנים בנושא שמירת הסדר הציבורי בפינלנד.

סמל המשטרה הרשמי מורכב מסמל האריה הפיני כשהוא ממוקם על נדנו של חרב פיפיות.

ראש המשטרה הפינית הוא ספו קולמאינן שמחליף את מיקו פאאטרו שכיהן כראש המשטרה בשנים 2008–2015.
## דרגות המשטרה

File:Nuorempi konstaapeli.svg|Nuorempi konstaapeli
File:Vanhempikonstaapeli.svg|Vanhempi konstaapeli
File:Ylikonstaapeli.svg|Ylikonstaapeli
File:Komisario.svg|Komisario
File:Ylikomisario.svg|Ylikomisario
File:Poliisitarkastaja.svg|Poliisitarkastaja
File:Apulaispoliisipäällikkö.svg|Apulais-poliisipäällikkö
File:Poliisiylitarkastaja.svg|Poliisiylitarkastaja
File:Poliisipäällikkö.svg|Poliisipäällikkö
File:Poliisijohtaja.svg|Poliisijohtaja
File:Poliisiylijohtaja.svg|Poliisiylijohtaja

## ציוד
* גלוק 17
* הקלר וקוך MP5
* הקלר וקוך G36C
* שוקר X26
* FN 303
* מקל
* תרסיס פלפל
* אזיקים
* פנס ושריון כבד
### כלי רכב
הרכב הנפוץ ביותר של המשטרה בפינלנד הוא פולקסווגן טרנספורטר, בדרך כלל עם 2.5 מנועי דיזל. המשטרה הצבאית (sotilaspoliisi). בשל האופי הדו-לשוני של המדינה, בצד ימין של הרכב נכתב בשפה פינית (POLIISI), בצד השמאלי נכתב בשפה שוודית (POLIS).

#### כלי רכב של המשטרה הפינית
* פורד פוקוס (ניידות משטרה לא מסומנות)
* טויוטה קורולה (ניידות משטרה לא מסומנות)
* פורד מונדיאו
* סקודה אוקטביה (הוחלפה בדגמי פולקסווגן פאסאט)
* טויוטה אוונסיס
* פולקסווגן טרנספורטר
* מרצדס-בנץ ספרינטר (משמש לפיזור הפגנות)
* מרצדס CLS
* וולוו V70
* פורד פוקוס ST
אופנועי המשטרה הם בדרך כלל מדגמי ב. מ. וו K1200 RS או ימאהה FJR 1300. כמו גם דגמי ימאהה YZF1000R Thunderace וימאהה YZF-R1.

המשטרה הפינית מפעילה גם אופנועי שלג, אופנועי ים וסירות. למשטרת הלסינקי יש גם יחידת פרשים.

## קישורים חיצוניים

* 

* ערוץ היוטיוב הרשמי

## הערות שוליים

פינלנד
קטגוריה:פינלנד: צבא וביטחון
ויקיפדיה הליטאית

**ויקיפדיה הליטאית** (בליטאית: **Lietuviškoji Vikipedija**) היא הגרסה בשפה הליטאית של אנציקלופדיית האינטרנט החופשית ויקיפדיה, המנוהלת ומתופעלת בידי קרן ויקימדיה. זוהי גם אנציקלופדיית הרשת הגדולה ביותר בשפה הליטאית.

נכון ל-ב  ישנם בו  ערכים ו- משתמשים פעילים.

ויקיפדיה הליטאית נוצרה והחלה לפעול בשנת 2003. עם זאת, הזינוק הראשון במספר הערכים החל רק בשנת 2004, כאשר ב-14 בדצמבר 2005 נכתב הערך ה-10,000.

## ציוני דרך
* 20 בפברואר 2003 - מושקת ויקיפדיה הליטאית
* 14 באוקטובר 2004 - נכתב **הערך ה-1,000** - Vorai
* 14 בדצמבר 2005 - נכתב **הערך ה-10,000** - Plėšrusis vėlyvis
* 4 בספטמבר 2006 - נכתב **הערך ה-30,000** - Vykintas
* 1 באוגוסט 2007 - נכתב **הערך ה-50,000** - Azandė
* 18 בינואר 2010 - נכתב **הערך ה-100,000** - Daugailių II piliakalnis
* 14 באפריל 2012 - נכתב **הערך ה-150,000** - Vormsis

נכון לפברואר 2024, ויקיפדיה הליטאית כוללת כ-215,000 ערכים.

## גלריה

File:Wikipedia-logo-v2-lt.svg|לוגו ויקיפדיה הליטאית
File:Wikipedia-lt-100k.png|סמליל מיוחד לציון חגיגות הגעה ל-100,000 ערכים, 2010


## קישורים חיצוניים

* 
* גרף התפתחות של ויקיפדיה הליטאית לאורך השנים

## הערות שוליים

קטגוריה:אתרי אינטרנט שהושקו ב-2003
ליטאית
מחלקת המשטרה של האימפריה הרוסית

**מחלקת המשטרה של האימפריה הרוסית** (ברוסית: **Департамента полиции Российской империи**) או בפשטות **מחלקת המשטרה** (ברוסית: **Департамент полиции**) היה גוף אכיפת החוק העיקרי של האימפריה הרוסית. היה כפוף למשרד הפנים והפעיל את כל גופי המשטרה העירוניים במדינה.

בראש המחלקה עמד מנהל מחלקת המשטרה, שהיה אחראי לניהול כל הגופים הכפופים למחלקת המשטרה. המחלקה הייתה שירות המשטרה המרכזי באימפריה הרוסית והפעילה שלל מחלקות ייעודיות כולל יחידת הבילוש והמדור המיוחד.
## היסטוריה
מחלקת המשטרה הוקמה באוגוסט 1880 כיורשת למחלקה השלישית כחלק ממשרד הפנים הקיסרי. תחילה נקראה המחלקה בשם **מחלקת משטרת המדינה** (ברוסית: **Департамент государственной полиции**), מאוגוסט 1880 ועד 18 בפברואר 1883. עם הקמתה הוטלו עליה עבודות בילוש, שירותי כיבוי והוכפפו אליה גם גופי האוכרנה.

לאחר מהפכת פברואר המחלקה פורקה על פי צו של הממשלה הזמנית מה-10 במרץ 1917. במקום מחלקת המשטרה שפורקה הוקם **המינהל הזמני לענייני משטרת הציבור ולאבטחת ביטחון הרכוש והאזרחים** (Временное Управление по делам общественной полиции и по обеспечению личной и имущественной безопасности граждан) שב-19 ביוני אותה שנה שינתה את שמה ל**מינהל הראשי לענייני מיליציה ולאבטחת ביטחון הרכוש והאזרחים** (Главное Управление по делам милиции и по обеспечению личной и имущественной безопасности граждан), שהתקיים בפועל עד לפרוץ מהפכת אוקטובר ופורק סופית ב-25 באוקטובר 1917.

## מנהל מחלקת המשטרה
בראש המחלקה עמד מנהל מחלקת המשטרה (Директор Департамент полиции, ברוסית), שהיה ממונה לתפקיד על ידי שר הפנים של רוסיה ומפוטר על ידו. היה אחראי לניהול המחלקה והגופים הכפופים אליה.

## ראו גם
*המחלקה השלישית בלשכת הוד מעלת הקיסר
*סרגיי זובאטוב
*אוכרנה

קטגוריה:משטרות מדינתיות
קטגוריה:האימפריה הרוסית: צבא וביטחון
קטגוריה:רוסיה: ארגוני אכיפת חוק
קטגוריה:1880 ברוסיה
רכס ליזארד

**רכס ליזארד **(באנגלית: **Lizard Range**) הוא רכס הרים דרומית מזרחית לעיירה פרני, בהרי הרוקי הקנדיים, בשטח פרובינציית קולומביה הבריטית שבקנדה. ברכס מצויים חלקים מהפארק הפרובינציאלי הר פרני, ואתר הנופש האלפיני פרני.
## גאוגרפיה
הרכס מהווה חלק מרכס קרואוזנסט. הרכס ממוקם מצפון לנהר קוטניי ולעמק שבר הרי הרוקי, מדרום לנחל ליזארד, ממערב לנהר אלק, וממזרח לנהר בול.

שיא גובהו של הרכס - 2,360 מטרים מעל פני הים. אורכו 44 קילומטרים, ורוחבו 31 קילומטרים.

שטח הרכס - 800 קמ"ר.

## קישורים חיצוניים
* רכס ליזארד באתר peakbagger
* תצלום לוויין של רכס ליזארד
* נתוני מזג אוויר עדכניים לרכס ליזארד
** סטטיסטיקות מזג אוויר לרכס ליזארד
* רכס ליזארד באתר מגזין הסקי של קנדה
* אתרי סקי ברכס ליזארד

## הערות שוליים

ליזארד
קטגוריה:קולומביה הבריטית: הרים
ליזארד
גוטשלק

**גוֹטשַלק** (Gottschalk) הוא שם משפחה ושם פרטי גרמני, שפירושו "עבד האל".

קטגוריה:שמות משפחה אשכנזיים
קטגוריה:שמות משפחה גרמניים
סולמית סתומה

**סולמית סתומה** (שם מדעי: *Epitonium lamellosum*) הוא מין חילזון ימי טורף בסוג סולמית (אפיטוניום) שבמשפחת Epitoniidae (סולמיים, אפיטוניים). חילזון זה נפוץ בים התיכון וניתן למצאו גם בחופי ישראל.

הקונכייה שלו נחשבת ליפה ומרשימה, וגודלה כ-30 מילימטר. צבע הקונכייה הוא לבן עד קרם בהיר. צורתה מגדלית סלילית ופיתוליה תפוחים ועגולים, ואינם חופפים. לאורך ציר הפיתול משובצות במרווחים אחידים טבעות לבנות (מעין צלעות מעגליות) העוטפות את פיתולי הקונכייה ומחזקות אותה. צלעות טבעתיות אלה מאפיינים את המשפחה והעניקו לה את שמה העממי: ונטלטרפ - Wentletrap, בגרמנית: wendeltreppe, שפירושו "מדרגות לולייניות" או "מדרגות ספירליות". גם השם העברי "סולמית" מקורו בטבעות אלה המזכירות שלבים של סולם ספירלי המתפתל לאורך הקונכייה.

## קישורים חיצוניים

קטגוריה:בעלי חיים שתוארו ב-1822
קטגוריה:טקסונים שתוארו בידי ז'אן-בטיסט דה לאמארק
קטגוריה:ארץ ישראל: חלזונות
קטגוריה:סולמיים
הר פרני

**הר פרני** (באנגלית: **Mount Fernie**) הוא הר שגובהו 2,210 מטרים, בהרי הרוקי הקנדיים, צפונית מערבית לעיירה פרני, בפרובינציית קולומביה הבריטית שבקנדה.

ההר מהווה אתר טיפוס וטיול, וסביבו מסלולי הליכה. הר נמצא בסמוך לפארק הפרובינציאלי הר פרני.

## היסטוריה
### מקור השם
ההר נקרא על שם ויליאם פרני (William Fernie) אשר יזם כריית פחם באזור עמק אלק. העיירה הסמוכה פרני נקראת אף היא על שמו.
## קישורים חיצוניים
* הר פרני באתר ממשלת קולומביה הבריטית
* מידע על הר פרני באתר peakfinder
* מידע על הפארק הפרובינציאלי הר פרני
* מסלולי הליכה על הר פרני באתר alltrails
* מסלולי רכיבה בפארק הפרובינציאלי הר פרני באתר trailforks
* מידע למטיילים על הר פרני באתר gocampingbc
* מידע על הר פרני  באתר trailpeak
* תחזית מזג אוויר למטפסים על הר פרני (לפי גבהים)
* תחזית מזג אוויר עדכנית להר פרני
** סטטיסטיקות מזג אוויר להר פרני

## הערות שוליים

קטגוריה:הרי הרוקי הקנדיים
קטגוריה:קולומביה הבריטית: הרים
רכס קרואוזנסט

**רכס קרואוזנסט** (באנגלית: **Crowsnest Range**; מילולית: קן עורבים) הוא רכס הרים בהרי הרוקי הקנדיים, בדרום מערב פרובינציית אלברטה בדרום-מזרח פרובינציית קולומביה הבריטית שבקנדה.

## גאוגרפיה
הרכס ממוקם מדרום למעבר קרואוזנסט המפריד בין הרכס לבין רכס היי רוק. רכס קרואוזנסט מהווה חלק מהרכסים הקונטיננטליים של הרי הרוקי הקנדיים. תת-רכסים של רכס זה הם (מצפון לדרום): רכס ליזארד, רכס טיילור, רכס פלטהד, ורכס בליירמור.

שטחו של רכס קרואוזנסט הוא 2,694 קמ"ר, אורכו (מדרום לצפון): 64 ק"מ ורוחבו 104 ק"מ. הפסגה הגבוהה ביותר ברכס היא הר פטולמי (הר תלמי) שגובהו 2,812 מטרים מעל פני הים.
### פסגות עיקריות
פסגות עיקריות ברכס הן:
* הר פטולומי - 2,812 מטרים
* הר קרואוזנסט - 2,785 מטרים
* הר סבן סיסטרז - 2,591 מטרים
* הר ברודווד - 2,430 מטרים
* הר ליזרד - 2,373 מטרים

## היסטוריה
### מקור השם
הסברה המקובלת למקור שמו של ההר היא, שג'ורג' מ. דוסון, סוקר של מחלקת הסקר הגאולוגי של קנדה בין השנים 1883–1884 ציין כאשר חקר את האזור, כי האינדיאנים משבט הקרי קראו למעבר ההרים הסמוך, להר ולנהר הסמוך על שם העורבים הרבים שקיננו באזור.

### הטיפוס על ההר
הראשונים על ההר קראוזנסט ברכס היו תום וילסון (Tom Wilson) ומדרכי טיפוס ההרים השווייצרים כריסטיאן האסלר (Christian Hasler) ופרידריך מישל (Friedrich Michel), ב-28 ביולי 1904. משלחת זו הגיעה לאזור מטעמו של אדוארד וימפר (Edward Whymper) אשר סקר את אזור מעבר קרואוזנסט בשנים 1903 ו-1904 כמסלול אפשרי עבור הרכבת הקנדית פסיפית. המשלחת הייתה אמורה למפות את אזור ההר ולמצוא מסלולי מעבר באזור, והם החליטו לטפס על פסגת ההר ביוזמתם. לפי גרסה אחת, למחרת הטיפוס טילגרפו המטפסים הודעה על כך לוימפר ובישרו לו כי הם נטעו דגל על פסגת ההר. וימפר זעם כיוון שרצה להיות הראשון שהגיע לפסגה. לפי גרסה אחרת, וימפר נותר במעבר מאחר שהיה שיכור.

## לקריאה נוספת
* דייב בירל, **[https://books.google.co.il/books?id=OaB-yf_MJXMC&pg=PA141&lpg=PA141&dq=Crowsnest+Range&source=bl&ots=zNTy7WaL9o&sig=XDMq2yDtLwEiwO5OWR-KaaeijFw&hl=en&sa=X&ved=0ahUKEwiM0IOO45HYAhURblAKHejIAWg4ChDoAQgoMAE#v=onepage&q=Crowsnest%20Range&f=false 50 Roadside Panoramas in the Canadian Rockies]**, עמ' 141

## קישורים חיצוניים
* רכס קרואוזנסט באתר peakbagger
* מידע למטפסים על הרכס באתר summitpost
* הר קרואוזנסט באתר peakfinder
* נתוני מזג אוויר עדכניים להרי הרכס

## הערות שוליים

קרואוזנסט
קרואוזנסט
קטגוריה:אלברטה: הרים
קרואוזנסט
כד קטן

"**כַּד קָטָן**" הוא שיר לחג החנוכה שכתב אהרן אשמן, והולחן על ידי יואל ולבה.

השיר מספר את סיפור נס פך השמן שהתרחש לאחר שחרור בית המקדש השני במרד החשמונאים, כיצד "כד קטן", פך (כלי קיבול קטן לנוזלים) של שמן טהור, שכמותו אמורה הייתה להספיק להדלקת המנורה למשך יום אחד הספיק לשמונה ימים.

השיר פורסם לראשונה בשנת 1948, בתוך חוברת שירים לילדים. במשך השנים הוקלטו לו ביצועים רבים והוא הפך לאחד מסמלי חג החנוכה.

## טעויות
פעמים כאשר השיר מושר על ידי ילדים נשמע שיבוש במילים "שמונה ימים שמנו נתן", שתי המלים "שמנו נתן" – סמוכות מאוד זו לזו מבחינה ריתמית ולא אחת הן בלתי מובנות לילדים, שמבטאים במקומן צלילים ומילים קרובות למה ששמעו, כמו: "שמונה ימים שם נונתן", "שמונה ימים שם יונתן".

## קישורים חיצוניים

* פך שמן ופח שמן – האקדמיה ללשון העברית
* 
* 
* 

## הערות שוליים

קטגוריה:שירים בעברית
קטגוריה:שירים שנכתבו על ידי אהרן אשמן
קטגוריה:שירים שהולחנו על ידי יואל ולבה
קטגוריה:שירי חנוכה
קטגוריה:שירי ילדים
קטגוריה:כדים
דודו רשתי

**דוד (דודו) רשתי** (נולד ב־1965) הוא יזם ומשקיע הון סיכון בתעשיית ההיי-טק, מחלוצי האינטרנט בישראל.

## קורותיו
דוד רשתי נולד בתל אביב-יפו.

בשנת 1983 התגייס לחיל האוויר ושירת בלהק המודיעין עד שנת 1986. היה שותף בצוות שזכה בפרס מפקד חיל האוויר ב-1986. במסגרת שרות המילואים הרצה עד שנת 2005 בבית הספר למקצועות המחשב.

בשנת 1986 התחיל להדריך טיולים בחברה להגנת הטבע בחוגי סיירות ובמרכז לימודי שדה ירושלים. בשנת 1987 עבר להדריך בבית ספר שדה הר הנגב.

סיים תואר ראשון במדעי הטבע ומדעי המחשב ב-1992 באוניברסיטת בר-אילן, תואר שני בהוראת המדעים ב-2001 באוניברסיטה העברית בירושלים ולמד צילום בשנת 2005 בניו יורק ב-International Center of Photography.

בשנת 1990 התחיל לעבוד במרכז רת"ם וסייע בפיתוח מערכות מידע לתצפיות צומח וכן במחקר על אסטרטגיות איסוף צוף אצל דבורים.

התגורר במדרשת בן-גוריון והיה ממייסדי שכונת נווה בוקר

אב לארבעה ילדים ומתגורר משנת 2004 בהסוללים.

## פועלו בתחום האינטרנט
בשנת 1992 התחיל לעבוד במרכז החישובים באוניברסיטה העברית בירושלים והיה בין המפתחים הראשונים של ה-World Wide Web. פיתח את הדפדפן למערכת ההפעלה VMS ואת אתר האינטרנט העברי הראשון באוניברסיטה העברית שהיה בין הראשונים בעולם. על פעילותו בתחום האינטרנט והקמת אתר זה זכה בפרס Kaye על טכנולוגיה וחדשנות יוצאים מן הכלל במדע לשנת 1994 (Kay's Award for Outstanding Technology and Science Innovation).

בשנת 1993 הקים אתר אינטרנט בשם ״חולית״ לנושאי איכות סביבה באמצעות ה-World Wide Web

בשנת 1994 הקים וניהל ביחד עם נאוה בן-צבי, את מיזם האינטרנט החינוכי "סנונית". על פעילותו בפיתוח סנונית זכה בפרסים רבים, בהם פרס מו״ח לחינוך ובשנית גם בפרס Kaye לשנת 1997.

פעל בתחום האינטרנט הממשלתי וממשל זמין בין השניים 1995 ועד 2005. היה ממחברי מסמך הערכות ישראל לעידן המידע, ממקימי אתר הכנסת, ממקימי ועדת האינטרנט הממשלתית, תהיל"ה, שרות התשלומים הממשלתי, שער הממשלה, אתר המשרד להגנת הסביבה ועוד.

יזם וניהל מספר חברות ומיזמי אינטרנט ביניהם Addwise שעסקה בשיפור חוויית משתמש ונמכרה, וחברת CreativeMinds שמתמחה בפיתוח תוספי תוכנה לסביבות ניהול תוכן ומסחר אלקטרוני.

## פעילות ציבורית
בשנת 2019 הקים יחד עם מספר שותפים את מיזם ״דעת מדבר״ ששואף לשתף ידע מאזורים מדבריים. במסגרת זו מופק הסכת בשם ״דעת מדבר״ ובו ראיונות עם חוקרים ואנשי מקצוע הפועלים בתחומים הקשורים למדבר. בנוסף הופק על ידי המיזם הסכת נוסף לילדים בשם ״מדברים מדבר״.

היה חבר עד שנת 2023 בוועדת ההיגוי של ״גב ללוחם״ - עמותה שמיועדת ללוחמים ולוחמות אשר סיימו שירות צבאי מלא ומעוניינים ברכישת כלים משמעותיים לקראת החיים האזרחיים.

בשנת 2025 פרסם יחד עם אריאל בינו הסכת  בשם ״הזן של הכסף״ המיועד לצעירים שעושים את צעדיהם הראשונים בתחום הכלכלי.

## ספריו
* ״**מבוא לרשת האינטרנט**״, 1995, הוצאת האוניברסיטה העברית
*״**בתים ברשת: מדריך לבניית אתרים באינטרנט**״, שלוש מהדורות: 1996 - 1999, הוצאת האוניברסיטה העברית
*״**שפת מדבר**״, ספר שירה, הוצאת גוונים, 2018 . עריכה: טלי וייס
* ״**Desert Language**״, Poetry, תורגם לאנגלית על ידי עודד פלד, 2018, יצא לאור באמזון

## ראו גם
* סנונית (עמותה)
* עברית באינטרנט
* היסטוריה של המחשוב בישראל
* אינטרנט בישראל

## קישורים חיצוניים

* האתר של CreativeMinds
* ספר שירה: שפת מדבר
* אתר דעת מדבר
* אתר גב ללוחם

## הערות שוליים

קטגוריה:יזמים ישראלים
קטגוריה:משקיעי הון סיכון ישראלים
קטגוריה:חלוצי המחשוב בישראל
יחסי פולין–צ'כיה

יחסי **[[פולין]]**–**[[צ'כיה]]** הם היחסים הדו-צדדיים בין שתי המדינות. שתי המדינות חברות הן באיחוד האירופי אליו הצטרפו ב-1 במאי 2004, והן בנאט"ו, אליה הצטרפו ב-12 במרץ 1999. שתי המדינות גם חולקות גבול משותף עם סלובקיה והונגריה והן חברות בקבוצת וישגראד, אשר מהווה כוח אזורי חשוב במרכז אירופה.

שתי המדינות חולקות גבול משותף לאורך 796&#x20;ק"מ, אשר ניתן לחצות אותו ללא דרכון, בעקבות אמנת שנגן.

בשנת 2010 סקר שנערך על ידי CVVM בצ'כיה, דירג את היחסים עם פולין במקום השני אחרי סלובקיה, מתוך 13 מדינות, עם 92% מהנסקרים שאמרו שדעתם היא חיובית או אפילו חיובית ביותר על יחסי המדינות.

## היסטוריה
שתי המדינות הוקמו לאחר מלחמת העולם הראשונה, אולם היה קיים בין המדינות סכסוך על אזור צ'שין שנותר בידי צ'כוסלובקיה, ובשנת 1938 מיהרה פולין לספח את האזור לאחר הסכם מינכן. במהלך מלחמת העולם השנייה נכבשו שתי המדינות על ידי גרמניה הנאצית, והן שוחררו בשנת 1945 על ידי כוחות הצבא האדום. עד מהרה הקימה ברית המועצות ממשלות קומוניסטיות בשתי המדינות, והן אף הצטרפו לברית ורשה בשנת 1955. בשנת 1968 התרחשו בצ'כוסלובקיה אירועי האביב של פראג, ובעקבות כך פלשו אליה כוחות ברית ורשה, ובכלל זה פולין, וחיזקו את הכוחות הקומוניסטיים במדינה. בשנת 1989 פרצו אירועי סתיו העמים שהובילו לנפילת המשטרים הקומוניסטיים בפולין ובצ'כוסלובקיה (מהפכת הקטיפה), ובסופו של דבר הביאו לקריסת ברית המועצות. בינואר 1993 התפצלה צ'כוסלובקיה לצ'כיה וסלובקיה, ועד מהרה כוננו שתי המדינות יחסים דיפלומטיים עם פולין.

כיום שתי המדינות מקיימות יחסים דיפלומטיים מלאים, והם חברות באיחוד האירופי, בנאט"ו, ובקבוצת וישגראד.

## יחסים דיפלומטיים
פולין מחזיקה בצ'כיה שגרירות בפראג ו-2 קונסוליות בברנו ובאוסטרבה. מאידך, צ'כיה מחזיקה בפולין שגרירות בוורשה ו-5 קונסוליות בבידגושץ', צ'נסטוחובה, לודז', פוזנן וורוצלב.

File:Embassy of the Czech Republic in Warsaw 2016.jpg|שגרירות צ'כיה בוורשא
File:Fürstenberský palác ze zahrad.JPG|שגרירות פולין בפראג
File:Polish consulate Ostrava 4366.jpg|הקונסוליה של פולין באוסטרבה


## קישורים חיצוניים

## הערות שוליים

צ'כיה
יחסי ארצות הברית – מיקרונזיה

**יחסי ארצות הברית–מיקרונזיה** הם היחסים הדו-צדדיים הרשמיים, הפוליטיים, השיתופיים והמדיניים שבין ארצות הברית של אמריקה לבין המדינות הפדרטיביות של מיקרונזיה.

## היסטוריה
השגרירות האמריקאית במיקרונזיה ממוקמת בעיירה קולוניה שבאי פונפיי. השגרירה האמריקאית במיקרונזיה היא כרמן ג. קנטור.

על פי ההסכם בין המדינות, לארצות הברית יש סמכות ואחריות מלאה להגנה על מיקרונזיה. ניתן לשנות או לבטל את סמכות בהסכם הדדי. במסגרת ההסכם תושבי מיקרונזיה רשאים לחיות, לעבוד וללמוד בארצות הברית ללא צורך בויזה. כמות המיקרונזים המתנדבים לשרת בצבא ארצות הברית ביחס לנפש גדולה כפליים מהאמריקאים. כמו כן, אמריקאים מורשים לחיות ולעבוד בחופשיות במיקרונזיה ללא צורך באשרה.

ארצות הברית הודיעה כי תשקיע כ-100 מיליון דולר בשנה לסיוע למיקרונזיה במהלך 20 השנים הקרובות. ועדת הניהול הכלכלי (JEMCO) המורכבת מנציגי שתי המדינות אחראית להבטיח כי הכסף ישומש ביעילות, במטרה לטפח ממשל תקין וביטחון כלכלי. ארצות הברית היא שותפת הסחר הגדולה ביותר של מיקרונזיה.

## ראו גם
* יחסי החוץ של ארצות הברית

## קישורים חיצוניים

* ההיסטוריה של יחסי ארצות-הברית–מיקרונזיה
* שגרירות ארצות הברית למדינות הפדרטיביות של מיקרונזיה

## הערות שוליים

קטגוריה:ערכים ללא קטגוריות פיזיות - יחסי חוץ
יה הצל יונה

**יָהּ הַצֵּל יוֹנָה מְחַכָּה** הוא פיוט לחנוכה שזהות מחברו אינה ידועה, השם 'יהודה' חתום באקרוסטיכון בראשי הטורים וייתכן שזהו שם מחברו. הפיוט נפוץ בעיקר בקרב יוצאי יהדות בבל (השרים אותו במקאם שיגא), במאה ה-20 רחמים עמר הלחין לפיוט מנגינה חדשה וקלילה במקאם עג'ם (מג'ור) ומאז היא נפוצה בסגנון הספרדי ירושלמי.

## תוכן הפיוט
המשורר פותח בבקשת הצלה ל'כנסת ישראל' (כינוי לעם ישראל) המשולה ליונה שנתונה בעצב, ודמעותיה זורמות מבכי על מצבה בגלות, ועל הגאולה שטרם הגיעה. המשורר קורא להודות ולשמוח על הטובות שכבר גמל האל, מתוך ציפייה שיחדש ימינו כקדם.

כל בית בפיוט נחתם במילים "וְתִשְׂמַח בָּךְ אַתָּה מַלְכָּהּ בִּשְׁמוֹנַת יְמֵי חֲנֻכָּה", המשורר מתאר את השמחה הגדולה שכנסת ישראל רוצה לשמוח ותשמח במלכה בשמונת ימי החנוכה כשם ששמחו בחנוכה לאחר חידוש העבודה בבית המקדש, בבחינת בימים ההם בזמן הזה.

## קישורים חיצוניים
* הפיוט "יָהּ הַצֵּל יוֹנָה מְחַכָּה" באתר הפיוט והתפילה של הספרייה הלאומית
* בלפור חקק, דמעת היונה, אתר הפיוט והתפילה.
* אלי שטרן, יה הצל יונה - פיוט לחנוכה של יהודי בבל - גרסה לא מוכרת, באתר "נוטריקון".
* 

קטגוריה:יצירות שמחברן אינו ידוע
קטגוריה:יצירות עם אקרוסטיכון
קטגוריה:פיוטים לחנוכה
W1A

**W1A** היא סדרה קומית בריטית ששודרה לראשונה בערוץ BBC Two ב-19 במרץ 2014. יוצר הסדרה הוא התסריטאי ג'ון מורטון. זוהי סדרת המשך לסדרה הקומית זוכת הפרסים "2012" של ה-BBC על אודות ארגון אולימפיאדת לונדון בשנת 2012. ב-W1A מופיעים יו בונוויל וג'סיקה היינס באותם תפקידים שגילמו בסדרה "2012", ולצדם משחק צוות שחקנים חדש. דייוויד טננט ממשיך ללוות גם סדרה זו בדברי קריינות.

העונה הראשונה שודרה החל מ-19 במרץ 2014 עד 9 באפריל. בהמשך אותה שנה הוכרז על הפקת עונה שנייה, ששודרה החל מ-23 באפריל 2015 ופרק ספיישל בן שעה. באוגוסט 2016 פורסם ב-Radio Times שהוזמנה עונה שלישית ואחרונה של הסדרה. שידורי העונה השלישית החלו ב-18 בספטמבר 2017.

שם הסדרה לקוח מהמיקוד של בניין בית השידור, משכנו הראשי של ה-BBC שהוא W1A 1AA.

## תקציר עלילה
הסדרה סובבת סביב דמותו של איאן פלטשר (יו בונוויל) שהיה בעבר ראש הוועדה האולימפית, וכעת נבחר להיות ראש מחלקת ערכים (Head of Values) ב-BBC. תפקידו הוא להבהיר, להגדיר ולהגדיר מחדש את מטרות הליבה של ה-BBC על כל תפקידיו ולהצעיד אותו אל עבר העתיד. הסדרה עוסקת באירועים היומיומיים בחברה, וכיצד מתמודד איתם צוות המנהלים. האירועים כוללים ביקור של הנסיך צ'ארלס, בעיות המתעוררות בתכנון תוכנית חדשה בשם "הכפר הטעים ביותר בבריטניה", ובדיקה תקשורתית מדוקדקת של שכרו של פלטשר.

## צוות השחקנים

בונוויל מגלם שוב את דמותו של איאן פלטשר מסדרת הטלוויזיה "2012". גם היינס ממשיכה לגלם את אותה דמות מהסדרה הקודמת, שיבון שארפ יועצת מיתוג מנהלת חברת היחצנות "עקומה מושלמת". יחד איתה מופיעים אנשי הצוות שלה בארני לומסדן, קוקו לומקס וקארל מרקס. שאר התפקידים נוצרו על ידי מורטון כדמויות חדשות.

### תפקידי קמע ושחקנים אורחים

## הפקה
הסדרה "W1A" הוזמנה על ידי ג'ניס הדלו מ-BBC Two ושיין אלן מנהל מחלקת הקומדיה. הצילומים החלו בינואר 2014. את הסדרה כתב וביים ג'ון מורטון, שעבד לפני כן בסדרות "2012" ו-"People Like Us". המפיק הוא פול שלזינגר והמפיק בפועל הוא ג'ון פלאומן. העונה השנייה של הסדרה הוזמנה בספטמבר 2014, והובטחה השתתפותו של יו בונוויל. ב-23 באפריל 2015 שודר פרק ספיישל בן 60 דקות, ואחר כך שלושה פרקים בני 30 דקות.

באוגוסט 2016 פורסם שהסדרה "W1A" תשוב לעונה שלישית ואחרונה שתשודר ב-2017. שידורי העונה השלישית החלו ב-18 בספטמבר 2017 ב-BBC Two, וכללו שישה פרקים.

## פרסים ומועמדויות

## קישורים חיצוניים
* 

* הסדרה "W1A" באתר ה-BBC
* הסדרה "W1A" באתר Radio Times
* הסדרה "W1A" באתר British Comedy Guide
* הסדרה "W1A" באתר epguides.com

## הערות שוליים

קטגוריה:סדרות מוקומנטריה
קטגוריה:סדרות טלוויזיה בריטיות שעלו לשידור בשנות ה-2010
קטגוריה:סדרות קומדיה בריטיות
קטגוריה:BBC: תוכניות וסדרות
KSU Gazal-1

**KSU Gazal-1** (בערבית: **غزال 1**) הוא רכב מהודר, מסוג Sport utility vehicle, אשר תוכנן ונבנה בערב הסעודית על ידי סטודנטים מ**[[אוניברסיטת המלך סעוד]]** והיה תוכנן לייוצר בעזרת צוות טכני מחברת הרכב האוסטרית, גראץ **Magna Steyr** (שם מלא: "Magna Steyr AG & Co KG") מיוני 2010.

דגם ה"KSU Gazal-1" התבסס על דגם מרצדס-בנץ G-קלאס של יצרן הרכב הגרמני מרצדס בנץ.

את המיזם ניהלו: Dr. Abdul Rahman Alahmari, Dr. Saed Darweesh, Dr. Khalid Alsaleh. 

פרויקט  ייצור הרכב "KSU Gazal-1" יצא לדרך, בברכתו של עבדאללה, מלך ערב הסעודית.

## KSU Gazal-1

* דגם "KSU Gazal-1" הוצג לראשונה בתערוכת המכוניות הבינלאומית בז'נבה בשנת 2010
* דגם ה-"KSU Gazal-1" היא המכונית הערבית הרביעית מתוצרת בית, לאחר דגמי הרמססים המצריים, שיוצרו על ידי נסר (יצרן רכב מצרי), לרקי שיוצר במרוקו, (על ידי "לראקי", דגם: לראקי פולגורה, דגם: לראקי בוראק ודגם: לראקי אפיטומה) והדגם הלובי אל-ג'מהירי ("Saroukh el-Jamahiriya")
* הנעה כפולה 4x4
* מנוע V8
* 5 דלתות
* תאוצה בין 0 - 100 קמ"ש היא - 6.1 שניות

## ראו גם
* Sport utility vehicle
## לקריאה נוספת
* דגם "KSU Gazal-1"  (topgear.com/car-news/saudi-arabia)
* דגם "KSU Gazal-1" תוכנן על ידי סטודנטים מערב הסעודית (archive)
* דגם "KSU Gazal-1" לייצור (motorward.com/2010/06/saudi-arabias-gazal1-goes-into-production)

## קישורים חיצוניים
* 
*  (בערבית)

## הערות שוליים

קטגוריה:דגמי מכוניות שהושקו ב-2010
קטגוריה:רכבי שטח ופנאי גדולים
קטגוריה:כלי רכב המיוצרים בערב הסעודית
מוזיאון הרכב של מיאמי

**מוזיאון הרכב של מיאמי** (באנגלית: **Miami Auto Museum at the Dezer Collection**) הוא מוזיאון רכב בצפון מיאמי המציג רכבים שונים מהאוסף הפרטי של מיכאל דזר.

המוזיאון מורכב משני מבנים גדולים. האחד לטובת האוסף ההוליוודי והשני לטובת האוסף הקלאסי. באוסף ההוליוודי נמצאות מכוניות שהופיעו בסרטי קולנוע, תוכניות טלוויזיה או שהיו בשימוש הכוכבים. במוזיאון נמצאות מגוון מכוניות מסדרת סרטי ג'יימס בונד ובאטמן. באוסף הקלאסי נמצאות מכוניות מארצות הברית, מאירופה, רכבים צבאיים, אופנועים, קטנועים, אופניים ומזכרות שונות הקשורות לעולם הרכב. שטח התצוגה מתפרש על פני למעלה מ-23,000 מטר מרובע בהם נמצאים כ-1,000 מוצגים.

במוזיאון ניתן למצוא פורד מודל 1948 מהסרט גריז, קאדילק מודל 1959 מהסרט מכסחי השדים (רפליקה), דלוריאן מודל 1981 מהסרט בחזרה לעתיד, באטמוביל, לנד רובר מהסרט סקייפול וטנק T 55 מהסרט גולדן איי.

המוזיאון נפתח בשנת 2012 על ידי מיכאל דזר, יזם נדל"ן ישראלי-אמריקאי ואספן מכוניות.

## קישורים חיצוניים

* 

## הערות שוליים

מיאמי
קטגוריה:ארצות הברית: מוזיאונים
קטגוריה:מיאמי
השירות הפדרלי למלחמה בסמים (ארגנטינה)

**השירות הפדרלי למלחמה בסמים** (בספרדית **Servicio Federal de Lucha contra el Narcotráfico**, Sefeconar בראשי תיבות) הוא סוכנות ביון ואכיפת חוק ארגנטינאית בעלת סמכויות שיטור, שהוקם על פי הדגם האמריקאי של המנהל לאכיפת הסמים. השירות הוקם בצו מנהלי מספר 717 מה-18 באפריל 1991.

הסוכנות כפופה לתוכנית Sedronar (מזכירות התוכנית למניעת התמכרות לסמים ומאבק נגד סחר בסמים, שכפופה לנשיא ארגנטינה).

למעט העובדה שזהו גוף ללוחמה בסמים מעט מאוד ידוע על אופי פעילותו, תקציבו והאנשים העומדים בראשו והוא מהווה ארגון חשאי ואחד המסווגים בקהילת המודיעין הארגנטינאית.

## ראו גם
* קהילת המודיעין של ארגנטינה
* השירות הפדרלי למלחמה בסמים של רוסיה

## לקריאה נוספת
*Global Secret and Intelligence Services I: Hidden Systems that deliver מאת Heinz Duthel

## קישורים חיצוניים
* מידע כללי באתר פדרציית המדענים של ארצות הברית 
* המודיעין הארגנטינאי בתחום הסמים 
* Justiniano.Com - מידע כללי 

קטגוריה:ארגנטינה: צבא וביטחון
קטגוריה:ארגוני מאבק בסמים
אפאצ'י קפקא

280px|ממוזער|שמאל|ארכיטקטורת אשכול של קפקא
**אפאצ'י קפקא** היא פלטפורמת תוכנה לעיבוד זרם נתונים (stream processing) קוד פתוח המפותחת במסגרת קרן התוכנה אפאצ'י ונכתבת בשפות Scala ו-Java. הפרויקט נועד לספק פלטפורמה מאוחדת, עם תפוקה גבוהה וזמני השהיה קצרים לטיפול בזרם נתונים בזמן אמת. שכבת האחסון היא בעצם "תור הודעות גדול ממדים בתבנית עיצוב יצרן-צרכן (Pub/Sub) עם ארכיטקטורה מבוזרת ניתנת להגדלה (scalable), הפועל כלוג (יומן מקוון) של טרנזאקציות" ובכך מהווה תשתית יעילה עבור ארגונים גדולים לעיבוד נתונים. בנוסף, קפקא מתחבר למערכות חיצונית עבור ייבוא/ייצוא של נתונים באמצעות Kafka Connect ומגדיר לשימוש זרמי נתונים ("Kafka Streams") כספריית עיבוד נתונים בשפת Java.

עיצוב הפלטפורמה מושפע מאוד ממימושי Transaction log הקיימים במערכות DBMS.

## שימושים בתעשייה
להלן רשימה של ארגונים בולטים המשתמשים בקפקא:

## קישורים חיצוניים

* 

## הערות שוליים

קטגוריה:תוכנה חופשית
קטגוריה:קרן התוכנה אפאצ'י
קטגוריה:תוכנות שהושקו ב-2011
קורקוס

**קורקוס** הוא שם משפחה יהודי הקיים בקרב יהודי ספרד.

קטגוריה:שמות משפחה ביהדות ספרד ופורטוגל
המשרד הלאומי למלחמה בסמים (ונצואלה)

**המשרד הלאומי למלחמה בסמים** (בספרדית: **Oficina Nacional Antidrogas**, ONA בקיצור) הוא גוף אכיפת חוק בוונצואלה הכפוף לרשות המבצעת ואחראי לניסוח מדיניות המדינה בנושא המאבק בסמים, הסדרה משפטית, בקרה וניטור המאבק בסחר בסמים וחומרים מסממים. זהו הגוף העיקרי במדינה האחראי למאבק בתחום זה ומהווה גוף אכיפת-חוק רב עוצמה במדינה.

הגוף הוקם בצו מספר 4220, מ-23 בינואר 2006, שנחתם על ידי נשיא ונצואלה. ב-25 באפריל 2013, פורסם צו נשיאותי מספר 25, שהכפיף את המשרד למלחמה בסמים ללשכתו של סגן נשיא ונצואלה.
## ייעוד
הגוף אחראי לניהול התחום האסטרטגי הנוגע לביטחון המדינה במאבק בהפקה, הפצה, סחר וצריכה של סמים בלתי חוקיים ומאבק בעבירות הלבנות הון מהכנסות בתחום זה.
## ראו גם
* המינהל האמריקאי למלחמה בסמים
* FSKN, המקבילה הרוסית
## קישורים חיצוניים
* 

קטגוריה:ארגוני מאבק בסמים
קטגוריה:ונצואלה: צבא וביטחון
יחסי ארצות הברית – מלטה

[ממוזער|השגרירות של מלטה ב[וושינגטון די. סי.|וושינגטון, בירת ארצות הברית.]]
**יחסי ארצות הברית–מלטה** הם היחסים הדו-צדדיים הרשמיים, הפוליטיים, השיתופיים והמדיניים שבין ארצות הברית של אמריקה לבין רפובליקת מלטה.

על פי סקר קהילתי אמריקאי שנערך בשנת 2010, ישנם בערך 35,103 אמריקאים-מלטזים המתגוררים בארצות הברית. לפי נתוני דוח המנהיגות הגלובלית של ארצות הברית לשנת 2012. 21% מהתושבים המלטזים מאשרים את הנהגת ארצות הברית, 15% מתנגדים ו-64% אינם בטוחים.

שגרירות ארצות הברית במלטה ממוקמת בכפר טא' אלי, אשר נבנה לאחרונה על מנת להחליף את שגרירות ארצות הברית לשעבר, שנמצאה בפלוריאנה.

## היסטוריה
מלטה וארצות הברית הקימו יחסים דיפלומטיים מלאים עם עצמאותה של מלטה ב-1964; היחסים הכלליים בין המדינות חיוביים. ארצות הברית תומכת במסע הפרסום של מלטה על מנת למשוך השקעות פרטיות, וכמה חברות הפועלות במלטה כבר בעלות השקעה פרטית מארצות הברית. אלה כוללים, בין היתר, בתי מלון מרכזיים, מתקני ייצור ותיקון, ומשרדים מסוימים המספקים שירותים מקומיים ואזוריים.

מלטה נמצאת ברשימת תוכנית ויתור הוויזה בארצות הברית. אזרחים מלטזים המחזיקים בדרכון ביומטרי מלטזי אינם דורשים אשרת כניסה על מנת להיכנס לשטח ארצות הברית.
[ימין|ממוזער|השגרירות של ארצות הברית ב[טא' אלי.]]

## ראו גם
* יחסי החוץ של ארצות הברית

## קישורים חיצוניים

* ההיסטוריה של יחסי ארצות-הברית–מלטה

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ארצות הברית – פפואה גינאה החדשה

**יחסי ארצות הברית–פפואה גינאה החדשה** הם היחסים הבילטרליים הרשמיים, הפוליטיים, השיתופיים והמדיניים שבין ארצות הברית של אמריקה לבין המדינה העצמאית של פפואה גינאה החדשה.

## היסטוריה
ארצות הברית ופפואה גינאה החדשה ייסדו יחסים דיפלומטיים מיד עם עצמאותה ב-16 בספטמבר 1975. שתי המדינות שייכות למגוון של ארגונים אזוריים, ביניהם הפורום לשיתוף פעולה כלכלי אסיה - האוקיינוס השקט (APEC); הפורום האזורי של ASEAN; מזכירות קהילת האוקיינוס השקט (SPC); והתוכנית האזורית של דרום מזרח האוקיינוס השקט (SPREP).

אחד המאמצים המוצלחים ביותר של שיתוף פעולה רב-צדדי בין ארצות הברית ופפואה גינאה החדשה הוא הסכם הדיג הרב-צדדי של ארצות הברית באוקיינוס השקט, לפיו ארצות הברית מעניקה 18 מיליון דולר בשנה לסיעות האי באוקיינוס השקט, והאחרונים מספקים גישה לאניות הדיג של ארצות הברית. ארצות הברית סיפקה סיוע הומניטרי משמעותי לפפואה גינאה החדשה ותרמה לשיקום בוגנוויל. הסוכנות האמריקנית לפיתוח בינלאומי מממנת 1.5 מיליון דולר בשנה לכל פרויקט HIV / AIDS בפפואה גינאה החדשה.

ארצות הברית תומכת במאמציה של פפואה גינאה להגן על המגוון הביולוגי. ממשלת ארצות הברית תומכת ביוזמת שונית האלמוגים הבינלאומית שמטרתה להגן על שוניות במדינות טרופיות כגון פפואה גינאה החדשה. כוחות צבא ארצות הברית, באמצעות הפיקוד הפסיפי (PACOM) בהונולולו, הוואי, מספקים הכשרה לכוחות ההגנה של פפואה גינאה החדשה (PNGDF) וערכו תרגילי אימון משותפים בהיקף קטן. ארצות הברית מספקת קורסי הכשרת משטרות והכשרות אחרות לגורמי הביטחון הלאומי. ארצות הברית גם מעניקה חסות למספר קטן של פקידי PNG ואזרחים פרטיים כדי להיפגש עם עמיתיהם המקצועיים ולחוות את ארצות הברית ממקור ראשון באמצעות תוכנית מנהיגות מבקרים בינלאומית (IVLP).

חיל השלום האמריקאי הפסיק את פעילותו בפפואה גינאה החדשה ב-2001 בשל חששות ביטחוניים. כ-2000 אזרחים אמריקאים חיים בפפואה גינאה החדשה, עם ריכוזים גדולים במפקדת משלחת השבטים החדשים ומכון הקיץ ללימודי הבלשנות, שניהם ממוקמים באגן המזרחי של המחוז ההררי.

ארצות הברית מחזיקה בשגרירות הממוקמת בפורט מורסבי, פפואה גינאה החדשה. פפואה גינאה החדשה מחזיקה בשגרירות הממוקמת בוושינגטון די. סי., בירת המדינה.
Hillary Rodham Clinton and Peter ONeill August 31, 2012.jpg|ראש הממשלה פיטר אונייל עם הילרי קלינטון.


## ראו גם
* יחסי החוץ של ארצות הברית
* יחסי אוסטרליה–ארצות הברית

## קישורים חיצוניים

* ההיסטוריה של יחסי ארצות-הברית–פפואה גינאה החדשה
* השגרירות של פפואה גינאה החדשה של אמריקה בוושינגטון די.סי.

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ארצות הברית – קוסובו

**יחסי ארצות הברית–קוסובו** הם היחסים הבילטרליים הרשמיים, הפוליטיים, השיתופיים והמדיניים שבין ארצות הברית של אמריקה לבין הרפובליקה של קוסובו. ארצות הברית הכירה רשמית ברפובליקה של קוסובו כמדינה למחרת היום בו הכריזה על עצמאות מסרביה ב-17 בפברואר 2008. נשיא ארצות הברית לשעבר ג'ורג' ווקר בוש קבע ב-19 בפברואר 2008, כי הכרה בקוסובו כאומה עצמאית "תביא שלום לאזור המצולק ממלחמה".

על פי דוח המנהיגות העולמית של ארצות הברית לשנת 2012, 87% מאזרחי קוסובו מאשרים ותומכים בהנהגת ארצות הברית, הדירוג הגבוה ביותר עבור כל סקר באירופה. על פי דו"ח גאלופ משנת 2006, 85% מהתושבים תומכים בהנהגת ארצות הברית.

## היסטוריה
ארצות הברית סייעה לאלבנים להילחם ביוגוסלביה במהלך מלחמת קוסובו על ידי פריסת כוחות צבאיים ומטוסים. תושבי קוסובו הביעו את הכרת התודה לארצות הברית בכך שצעדו ברחובות עם דגלי ארצות הברית והודו לארצות הברית על תמיכתם במלחמה. מקומות מסוימים בפרישטינה אף נקראים על שמות מנהיגי ארצות הברית, כמו ביל קלינטון, וג'ורג' ווקר בוש. ארצות הברית הקימה יחסים דיפלומטיים מלאים ברמת השגריר עם הרפובליקה של קוסובו. קוסובו רואה בארצות הברית את שותפתה הגדולה ביותר לזכות בהכרה משאר העולם, ודעה זו באה לידי ביטוי גם אצל פקידים אמריקנים.

ארצות הברית וקוסובו הקימו יחסים דיפלומטיים ב-18 בפברואר 2008. הקשרים הדו-צדדיים בין ארצות הברית לקוסובו נשמרים באמצעות שגרירות ארצות הברית בפריסטינה, שנפתחה ב-8 באפריל 2008 על ידי טינה קאידאנו. לפני הכרזת העצמאות, החזיקה ארצות הברית במשרד אמריקאי שבפריסטינה (USOP), בראשות ראש המשלחת. ארצות הברית ממשיכה גם לתרום כוחות וחיילים לכוח קוסובו (KFOR), ותספק צוות למשלחות ICO ו-EULEX.

במהלך הוועידה התורמת הבינלאומית של הנציבות האירופית, שהתקיימה ב-11 ביולי 2008, התחייבה ארצות הברית לגייס סכום של 400 מיליון דולר לשנים 2008–2009, כדי לתמוך, בין היתר, בהפיכת החוב לקוסובו. הסיוע האמריקני בקוסובו ממשיך לתמוך בממשל באמצעות חיזוק החברה האזרחית ותהליכים פוליטיים, במיוחד עבור קהילות מיעוטים, ומטרתו לחזק את המוסדות הכלכליים ולסייע לגידול ביוזמה הפרטית.

## ייצוג
* שגריר ארצות הברית הרביעי בקוסובו הוא גרג דלאווי, כאשר השגרירים שקדמו לו הם טרייסי אן יעקובסון, כריסטופר ויליאם דל וטינה קאידאנו.
* השגרירה הנוכחית מקוסובו לארצות הברית היא ולורה צ'יטאקו. בנוסף, קוסובו מחזיקה בשגרירות בארצות הברית, אשר ממוקמת בוושינגטון די. סי, בירת המדינה.

## ראו גם
* יחסי החוץ של ארצות הברית

## קישורים חיצוניים

* ההיסטוריה של יחסי ארצות-הברית–קוסובו
* 

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ארצות הברית – מקדוניה הצפונית

**יחסי ארצות הברית–מקדוניה הצפונית** הם היחסים הדו-צדדיים הרשמיים, הפוליטיים, השיתופיים והמדיניים שבין ארצות הברית של אמריקה לבין רפובליקת מקדוניה הצפונית. ארצות הברית ומקדוניה הצפונית נהנות מיחסים דו-צדדיים מצוינים.

על פי דוח המנהיגות הגלובלית של ארצות הברית לשנת 2012, 44% מקדונים תומכים בהנהגת ארצות הברית, עם 23% שהסתייגו ו-33% לא היו בטוחים.

## היסטוריה
[שמאל|ממוזער|שגרירות מקדוניה הצפונית בארצות הברית ב[וושינגטון די. סי.]]
ארצות הברית הכירה רשמית במקדוניה כמדינה ב-8 בפברואר 1994, ושתי המדינות יצרו יחסים דיפלומטיים מלאים ב-13 בספטמבר 1995. משרד הקישור האמריקני שודרג לשגרירות בפברואר 1996, והשגריר האמריקני הראשון לסקופיה הגיע ביולי 1996. התפתחות היחסים הפוליטיים בין ארצות הברית ומקדוניה הובילה למגוון שלם של מגעים נוספים בין שתי המדינות.
[ימין|ממוזער|[ג'ורג' וו. בוש עם המנהיגות המקדונית בשנת 2008]]
ארצות הברית, יחד עם בנות בריתה האירופיות, גינו בחריפות את יוזמי ההתקוממות של מקדוניה ב-2001 ותמכה באופן הדוק במאמצים המוצלחים של הממשלה ושל המפלגות הגדולות לגבש פתרון שלום, פוליטי, למשבר באמצעות במסגרת הסכם אוחריד. בשותפות עם האיחוד האירופי ועם ארגונים בינלאומיים אחרים הפועלים במקדוניה, ארצות הברית מקדמת את יישום הסכם מקדוניה של ממשלת מקדוניה, ומטפחת שלום ויציבות ארוכי טווח במדינה. מקדוניה ממשיכה לתרום תרומה חשובה ליציבות האזורית על ידי סיוע באספקה הלוגיסטית של כוחות השלום של נאט"ו (כולל ארצות הברית) בקוסובו.

כיום מקדוניה הצפונית וארצות הברית נהנות ממערכת יחסים משותפת במגוון רחב של נושאים פוליטיים, כלכליים, תרבותיים, צבאיים וחברתיים. ארצות הברית תומכת בשאיפותיה של מקדוניה לבנות חברה דמוקרטית בטוחה, ותרמה כמויות גדולות של סיוע זר לדמוקרטיה ולרפורמות כלכליות, רפורמות ביטחוניות ופרויקטים לחיזוק שלטון החוק ושיפור החינוך. סיוע דו צדדי שהוקצב למקדוניה במסגרת חוק התמיכה הכלכלית באירופה (SEED) הסתכם ב-320 מיליון דולר בשנים 1990–2004, כולל תמיכה תקציבית וסיוע נוסף לסיוע למקדוניה להתאושש מהמשבר ב-2001. מקדוניה קיבלה כ-37 מיליון דולר במסגרת פעולת הסיוע של SEED בשנת 2005.
הסוכנות האמריקאית לפיתוח בינלאומי (USAID) מחזיקה בתוכניות לקידום צמיחה מואצת במקדוניה, תמיכה במוסדות דמוקרטיים חזקים, ולסייע לחנך מקדונים לכלכלה מודרנית. USAID מתמקדת בבניית יכולות עבור פקידי ממשל מקומיים, אשר יזכו ליותר סמכות ואחריות מהממשלה המרכזית.
שמאל|ממוזער|השגריר זורן ז'ולבסקי עם ג'ורג' ווקר בוש בטקס ההסמכה

השגריר המקדוני הנוכחי בארצות הברית הוא וסקו נאומובסקי. בשנת 2008 חתמה ממשלת הרפובליקה של מקדוניה על הסכם מנהליים לשותפות אסטרטגית ושיתוף פעולה הדדי. ההסכם נחתם על ידי מזכירת המדינה קונדוליזה רייס ושר החוץ של מקדוניה אנטוניו מילוסוסקי.

## שגרירויות
[ממוזער|השגרירות של ארצות הברית ב[סקופיה]]
בעלי התפקידים בשגרירות האמריקאית כוללים את:
* השגריר - פול די. ווהלרס
* סגן ראש המשלחת - טום נברטיל
* עניינים פוליטיים - דייוויד בורגר
* עניינים כלכליים/מסחריים - דארן לאת'ם
* קונסולי - קימברלי מקדונלד
* עניינים ניהוליים - ברוס וילסון
* יחסי ציבור - ראיין רולנדס
* נספח ההגנה - קולונל כריסטופר בניה
שגרירות ארצות הברית במקדוניה הצפונית ממוקמת בסקופיה.

## ראו גם
* יחסי החוץ של ארצות הברית
* יחסי ארצות הברית–קוסובו
* יחסי אלבניה–ארצות הברית

## קישורים חיצוניים

* ההיסטוריה של יחסי ארצות-הברית–מקדוניה

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ארצות הברית – בוסניה והרצגובינה

**יחסי ארצות הברית–בוסניה והרצגובינה** הם היחסים הדו-צדדיים הרשמיים, הפוליטיים, השיתופיים והמדיניים שבין ארצות הברית של אמריקה לבין בוסניה והרצגובינה.

## היסטוריה
המלחמה בשנים 95–1992 בבוסניה והרצגובינה הסתיימה בסיוע של ארצות הברית ובתיווכה בהסכם דייטון בשנת 1995. כמו כן, ארצות הברית מקיימת את מפקדת נאט"ו בסרייבו. ארצות הברית תרמה מאות מיליוני דולרים לסיוע בתשתיות, בסיוע הומניטארי, בפיתוח כלכלי ובשיקום צבאי בהרצגובינה ובבוסניה. הסוכנות האמריקאית לפיתוח בינלאומי (USAID) והתמיכה בדמוקרטיות במזרח אירופה (SEED) מילאה תפקיד גדול בבוסניה והרצגובינה שלאחר המלחמה, כולל תוכניות לפיתוח כלכלי, רפורמה דמוקרטית (תקשורת, בחירות), פיתוח תשתיות, ותוכניות הכשרה עבור אנשי מקצוע בוסנים, בין היתר. גם הסוכנות האמריקנית לפיתוח בינלאומי (USAID) והסוכנות לתמיכה בדמוקרטיות במזרח אירופה מילאו תפקיד חשוב אחרי מלחמת בוסניה והרצגובינה, כולל תוכניות הפיתוח הכלכלי רפורמה, רפורמה דמוקרטית (תקשורת, בחירות), תשתיות פיתוח, תוכניות הכשרה עבור בוסניה אנשי מקצוע, בין השאר. בנוסף, ישנם ארגונים לא ממשלתיים רבים אשר לקחו חלק בתפקידים משמעותיים בשיקום.

על פי דוח המנהיגות העולמית של ארצות הברית לשנת 2012, 33% מאנשי בוסניה והרצגובינה מאשרים ותומכים בהנהגת ארצות הברית, 49% מתנגדים ו-18% אינם בטוחים.

## משלחות דיפלומטיות
שגרירות ארצות הברית בבוסניה והרצגובינה ממוקמת בסרייבו, בזמן שהשגרירות הבוסנית בארצות הברית נמצאת בוושינגטון די. סי.

השגרירה האמריקאית לבוסניה והרצגובינה היא מאורין קורמאק.

## ראו גם
* יחסי החוץ של ארצות הברית
* יחסי אלבניה–ארצות הברית

## קישורים חיצוניים

* ההיסטוריה של יחסי ארצות-הברית–בוסניה והרצגובינה

## הערות שוליים

קטגוריה:ערכים ללא קטגוריות פיזיות - יחסי חוץ
לראקי

**לראקי** (באנגלית: **Laraki Automobiles SA**) היא חברה ליבוא מכוניות מאירופה ואסיה למרוקו, משנת 1973. בשנת 1999 הקימה מחלקה לייצור מכוניות-על ומכוניות ספורט.

משרדי ומפעל החברה בקזבלנקה. מייסד החברה הוא מוחמד לראקי, המנהל והבעלים הוא בנו עבד־אלסלים לראקי. מכונית העל הראשונה מבית לראקי היא "Laraki Fulgura". הדגם הוצג לראשונה בתערוכת המכוניות הבינלאומיות בז'נבה בשנת 2002. 

מבין דגמי החברה ניתן למנות את לראקי פולגורה, לראקי בוראק ולראקי אפיטומה.

## קישורים חיצוניים
* 

* אתר "laraki-motors"

## הערות שוליים

קטגוריה:חברות מרוקאיות
קטגוריה:מרוקו: כלכלה
קטגוריה:מרוקו: תחבורה
קטגוריה:כלי רכב המיוצרים במרוקו
קטגוריה:לראקי
יחסי בוסניה והרצגובינה – מקדוניה הצפונית

יחסי בוסניה והרצגובינה–הרפובליקה של מקדוניה הצפונית הם טובים מאוד, ללא כל סוגיות פתוחות ביניהן.

## היסטוריה
בין השנים 1918–1991 היו שתי המדינות חלק מהרפובליקה הפדרלית הסוציאליסטית של יוגוסלביה. כאשר יוגוסלביה החלה מתפוררת, הכריזה מקדוניה הצפונית על עצמאות מיוגוסלביה בספטמבר 1991, ואילו בוסניה והרצגובינה הכריזה על עצמאותה במרץ 1992. היחסים הדיפלומטיים בין שתי המדינות כוננו ב-12 במאי 1993. בוסניה והרצגובינה, כמו גם שאר הרפובליקות לשעבר של יוגוסלביה, מכירה במקדוניה תחת שמה החוקתי, והיא אחת מ-131 המדינות שעשו את אותו הדבר.

## שאיפות ההצטרפות לאיחוד האירופי ונאט"ו
למקדוניה הצפונית ובוסניה-הרצגובינה ישנה מטרה משותפת של הצטרפות לאיחוד האירופי ולנאט"ו. מקדוניה הצפונית היא מועמדת להצטרפות לאיחוד האירופי מאז 2005, ומחכה לתחילת המשא ומתן על ההצטרפות. היא גם עמדה בקריטריונים להצטרפות לנאט"ו, אולם היא מנועה מלהצטרף על ידי יוון, בעקבות הסכסוך על שם המדינה (שנפתר בשנת 2019 לאחר שינוי השם מ"מקדוניה" ל"מקדוניה הצפונית"). בוסניה והרצגובינה רוצה אף היא להצטרף לנאט"ו, וכמו כן בשנת 2008 היא חתמה על הסכם ההצטרפות לאיחוד האירופי.

## יחסים דיפלומטיים
בוסניה והרצגובינה מחזיקה במקדוניה הצפונית שגרירות בסקופיה וקונסוליה כללית בביטולה. מאידך, מקדוניה הצפונית מחזיקה בבוסניה והרצגובינה רק שגרירות בסרייבו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
מתי נתנשק (תוכנית טלוויזיה)

**מתי נתנשק** היא סדרת דרמה רומנטית ישראלית בת שלושה עשר פרקים, ששודרה ב-2007 בערוץ 10.

יוצרת הסדרה והתסריטאית היא דלית קהן. הבמאים הם שי קפון ואלון בן ארי. חברת ההפקה היא אבוט ברקאי.

השחקנים הראשיים הם: יעל שרוני, ליאור אשכנזי, עדי עזרוני, דלית קהן, ליאור רז, יואב הייט, מעיין וינשטוק, עינת ויצמן, רינת אבולעפיה, צחי גראד.

הסדרה נמכרה בהצלחה ל-HBO אירופה וזכתה לגרסאות מקומיות. בסלובניה (במשך שלוש עונות) ובהונגריה (בשם "Társas játék" , במשך שתי עונות) הפכה הסדרה לפופולרית. כמו כן, צולמה גם בצ'כיה, רומניה (בשם Rămâi cu mine ), רוסיה ואוקראינה.

## דמויות
***שירה** (עדי עזרוני) – ארט דירקטורית מצליחה במשרד פרסום המחפשת אהבה.
***רותה** (רינת אבולעפיה) – אמא של שירה, אם חד הורית שאינה מוכנה לגלות לה מי היה אבא שלה.
***יובל** (ליאור אשכנזי) – מוכר בחנות פרחים עם עבר מרתק והרבה כסף.
***יסמין** (מעיין וינשטוק) – שכנה של יובל שמחזרת אחריו.
***רונה** (דלית קהן) – רואת חשבון במכון לייזר שגם מחפשת פרטנר לחיים.
***דב** (יואב הייט) – מנהל השיווק במכון הלייזר, שמאוהב נואשות ברונה.
***סוזי** (יעל שרוני) – קוסמטיקאית באותו מכון לייזר, חברה של רונה ונשואה למיקי (ליאור רז) איש עסקים.
***דורית** (עינת ויצמן) – החברה הכי טובה של שירה, לסבית ומסאז'יסטית.
## עלילה
שירה הבלונדינית היפהפייה והאינטליגנטית מחפשת מישהו לחלוק איתו את חייה. היא יוצאת לדייט עם יובל, דייט שמתחיל רע מאוד אבל מתפתח לכיוון שונה לגמרי. יסמין גרה בשכונה של יובל מאז ומעולם גם מנסה לצאת איתו. רונה, עובדת במשרד, אשה אפורה ומכוערת, שגם מחפשת אהבה לשווא. לחברה שלה מהעבודה סוזי יש בעל בוגדני. בפרק הסיום רותה, אמה של שירה, שחקנית בדימוס, נהרגת במהלך צילום פרסומת, לאחר שכמעט הצליחה לעשות קאמבק. כל גיבורי הסדרה נפגשים לסצנת סיום בבית הקברות. שם מחליט יובל לנשק את שירה ולממש את אהבתם.

## קישורים חיצוניים

ביקורות
* 
* 
* 
* 
## הערות שוליים

קטגוריה:סדרות טלוויזיה ישראליות
קטגוריה:סדרות דרמה רומנטיות ישראליות
קטגוריה:סדרות טלוויזיה ישראליות שעלו לשידור בשנת 2007
קטגוריה:ערוץ עשר: תוכניות וסדרות
יחסי אוסטריה – מקדוניה הצפונית

[ממוזער|שר החוץ האוסטרי [אלכסנדר שלנברג (משמאל) נפגש בסקופיה עם ראש ממשלת מקדוניה הצפונית זוראן זאאב, אוקטובר 2019]]
**יחסי אוסטריה–מקדוניה הצפונית** הם היחסים הדו-צדדיים בין הרפובליקה האוסטרית לבין הרפובליקה של מקדוניה הצפונית. היחסים הדיפלומטיים בין שתי המדינות כוננו ב-23 בדצמבר 1994.

## יחסים מדיניים
אוסטריה, כחברה באיחוד האירופי, תומכת במאמצי מקדוניה להצטרף לארגון. בנוסף היא גם תומכת בה במהלך הליברליזציה של הוויזה, ואף תמכה בדיוני הנציבות האירופית, אשר קיבלה בשנת 2009 החלטה חיובית לגבי התחלה של משא ומתן להצטרפות מקדוניה לאיחוד האירופי.

אוסטריה היא אחת מ-131 מדינות המכירות בשמה החוקתי של מקדוניה.

## יחסים דיפלומטיים
אוסטריה מחזיקה במקדוניה שגרירות בסקופיה. מאידך, מקדוניה מחזיקה באוסטריה שגרירות בווינה ו-2 קונסוליות באינסברוק וסנקט פלטן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
American Political Science Review

**American Political Science Review** הוא כתב עת אקדמי שפיט הרואה אור פעם ברבעון ומכסה את כל תחומי מדע המדינה. זהו כתב העת הרשמי של החברה האמריקאית למדע המדינה (American Political Science Association) הרואה אור בהוצאת אוניברסיטת קיימברידג'. כתב העת הוקם בשנת 1906. עורכו הנוכחי הוא תומאס קניג מאוניברסיטת מנהיים.

## קישורים חיצוניים
* 

קטגוריה:מדע המדינה
קטגוריה:כתבי עת מדעיים
לראקי בוראק

**לראקי בוראק** (באנגלית: **Laraki Borac**) היא מכונית קונספט מסוג מכונית-על מבית לראקי. הדגם הוצג לראשונה בתערוכת הרכב הבינלאומית של ז'נבה בשנת 2005. 

הבוראק מצוידת באותו מנוע V12 בנפח 6.0 ליטר של הפולגורה, אך ללא סיוע מגדשי טורבו ועם הספק נמוך יותר של 540 כ"ס. היא מאיצה מעמידה למאה קמ"ש תוך 4.5 שניות ומהירותה המרבית היא 310 קמ"ש. היא גם חולקת עם הפולגורה את אותה תיבת שישה הילוכים סיקוונסיאלית (ידנית ללא דוושת מצמד). 

בשנת 2003 הוצג דגם שונה בעל אותו שם מבית לראקי. לבוראק המקורית היה מנוע V8 מבית מרצדס AMG.

## ראו גם
* לראקי
* לראקי פולגורה
* לראקי אפיטומה
* מכונית-על
* מכונית קונספט

## קישורים חיצוניים

## הערות שוליים

קטגוריה:מכוניות קונספט
קטגוריה:מכוניות ספורט
קטגוריה:מכוניות על
קטגוריה:דגמי מכוניות שהושקו ב-2005
קטגוריה:כלי רכב המיוצרים במרוקו
קטגוריה:מכוניות מנוע מרכזי
בוראק
לראקי פולגורה

**לראקי פולגורה** (באנגלית: **Laraki Fulgura**) היא מכונית קונספט, המוגדרת כמכונית-על, בתצורת מכונית ספורט, 2 דלתות, 2 מושבים, מבית **[[לראקי]]**. יוצרו 2 אבות טיפוס בשנת 2002.

דגם הלראקי פולגורה הוצג לראשונה בתערוכת המכוניות הבין-לאומית בז'נבה בשנת 2002.

## "לראקי פולגורה"

* דגם ה"לראקי פולגורה" התבסס על דגם הלמבורגיני דיאבלו.
* 2 מושבים
* 2 דלתות צד קדמיות, סימטריות (ימנית ושמאלית). צורת הדלת וזווית הפתיחה המיוחדת של הדלתות – בשיטת "Targa top"
* גוף הרכב בנוי מאלומיניום וסיב פחמן
* בלמים: דיסקים מאוורים
* צמיגים קדמיים: 245/35 ZR 19 z
* צמיגים אחוריים: 335/25 ZR 19 z
* תאוצת דגם ה"לראקי פולגורה" בין 0–100 קמ"ש היא 3.8 שניות (מנוע 5,439 סמ"ק)
* תאוצת דגם ה"לראקי פולגורה" בין 0–100 קמ"ש היא 4.5 שניות (מנוע 6,000 סמ"ק)

## דגמי "לראקי פולגורה"
* שנת 2002 (מנוע 5,439 סמ"ק)
* שנת 2005 (מנוע 6,000 סמ"ק)

## ראו גם
* לראקי בוראק
* לראקי אפיטומה
* מכונית-על
* מכונית קונספט

## לקריאה נוספת
* דגם "לראקי פולגורה"

## קישורים חיצוניים

* אתר "laraki-motors"
*  (שנת 2003)
*  (שנת 2005)
* 

## הערות שוליים

קטגוריה:מכוניות קונספט
קטגוריה:מכוניות ספורט
קטגוריה:מכוניות עשויות סיבי פחמן
קטגוריה:מכוניות על
קטגוריה:מכוניות מנוע מרכזי
קטגוריה:כלי רכב המיוצרים במרוקו
קטגוריה:דגמי מכוניות שהושקו ב-2002
פולגורה